Za opći pojam, v. Toranj sa satom.
**Sahat-kula** (takođe *sat-kula*) je arhitektonska karakteristika evropskih gradova koji su bili pod vlašću ili uticajem Osmanskog carstva. Sahat-kule su građene isključivo u evropskom dijelu Osmanskog carstva, i to naročito u Bosni i Hercegovini. Sahat-kula predstavlja osmanlijsku varijaciju zapadnoevropskog oblika gradskog zvonika. Sahat-kule su građene uglavnom sa velikim satom na jednom ili više lica (obično na sve četri), kako bi veći broj stanovnika mogao čitati vrijeme. *Sahat* je arhaični oblik riječi *sat*. Prvi javni sat u Osmanskom carstvu "prokucao je" u Skoplju, između 1566. i 1572. godine, a donesen je iz zauzetog Sigeta

Opis
----

Pravljene su na isti način, samo se razlikuju po dimenzijama i po položaju mjesta gdje su građene, najčešće u centru naselja, uporedo sa urbanim razvojem dotičnog mjesta, obično u blizini džamija, a ima ih i unutar zidova nekih tvrđava. To su visoke građevine četvorne osnovice, dimenzija od 3,07 do 4 m. Visine su različite, a kreću se od 10 do 28 m. Najniža je u Gornjem Vakufu, a najviša u Sarajevu. Debljina zidova je od 65 cm do 1 metra. Sahat-kula u Jajcu razlikuje se od svih drugih u Bosni i Hercegovini. To i nije objekat ove vrste, nego obična kapi-kula jajačke tvrđave, u kojoj je poslije njene izgradnje postavljen uređaj za mjerenje vremena.

Zidane su najčešće kamenom i pokrivene šatorastim krovom. Ispod krova, obično se nalazi vijenac, a ispod njega četiri otvora okrenuta na sve četiri strane, gdje se nalazi sat sa napravom za otkucavanje vremena. Satovi su spojeni sa zvonom. Osim ta četiri, na sahat-kulama se javljaju i otvori u vidu puškarnica, koji su raspoređeni od podnožja pa do vrha. Ovi otvori imaju zadatak da male količine svjetlosti uvedu u unutrašnjost objekta i osvijetle strmo drveno stubište kojim se dolazi do satnoga mehanizma. Stubišta su bila postavljena uz zidove i imala su na uglovima podeste – odmorišta.

Sahat-kule u Bosni i Hercegovini
--------------------------------

Sahat-kule u Bosni i Hercegovini su uglavnom napravljene za vrijeme vladavine Osmanlija, a pravljene su zbog potreba obavljanja muslimanskih vjerskih obreda, pet dnevnih namaza, pa su na kule postavljeni javni satovi. Uglavnom su pravljene nedaleko od džamija i često su bile dio većeg urbanog kompleksa koji je pored džamije takođe često imao i mauzoleje, hamame, šadervane i zanatske radnje. Sahat-kula je predstavljala značajan arhitektonski objekat u klasičnoj osmanlijskoj organizaciji grada na prostorima Bosne i Hercegovine koji je označavao središte ekonomsko razvijene urbane sredine. U periodu osmanlijske uprave u Bosni i Hercegovini izgrađena je 21 sahat-kula:

* Banjalučka sahat-kula – Banja Luka (prva sahat kula u Bosni i Hercegovini, srušena 1993. godine)
* Donjovakufska sahat-kula – Donji Vakuf
* Fočanska sahat-kula – Foča
* Gračanička sahat-kula – Gračanica
* Gradačačka sahat-kula – Gradačac
* Gornjovakufska sahat-kula – Gornji Vakuf
* Jajačka sahat-kula – Jajce
* Livanjska sahat-kula – Livno
* Maglajska sahat-kula – Maglaj
* Mostarska sahat-kula – Mostar
* Nevesinjska sahat-kula – Nevesinje
* Počiteljska sahat-kula – Počitelj
* Prozorska sahat-kula – Prozor
* Prusačka sahat-kula – Prusac
* Sarajevska sahat-kula – Sarajevo
* Stolačka sahat-kula – Stolac
* Tešanjska sahat-kula – Tešanj
* Travnička sahat-kula na Mušali – Travnik
* Travnička sahat-kula u Gornjoj čaršiji – Travnik
* Trebinjska sahat-kula – Trebinje
* Vratnička sahat-kula – Vratnik (Sarajevo), (sagrađena 1874. godine od drveta te srušena zbog nestabilnosti i opasnosti od rušenja)

Sahat-kule u Bugarskoj
----------------------

* Berkovska sahat-kula - Berkovica
* Botevgradska sahat-kula - Botevgrad
* Gabrovska sahat-kula - Gabrovo
* Dobrička sahat-kula - Dobrič
* Elenska sahat-kula - Elena
* Zlatička sahat-kula - Zlatica
* Karlovska sahat-kula - Karlovo
* Svištovska sahat-kula - Svištov
* Razgradska sahat-kula - Razgrad
* Trevnenska sahat-kula - Trjavna

Sahat-kule u Srbiji
-------------------

* Beogradska sahat-kula - Beograd
* Niška sahat-kula - Niš, nalazila se u Niškoj tvrđavi a srušena posle Prvog svetskog rata
* Prizrenska sahat-kula - Prizren
* Prijepoljska sahat-kula - Prijepolje

Sahat-kule u Makedoniji
-----------------------

* Skopljanska sahat-kula - Skoplje
* Bitoljska sahat-kula - Bitolj

Drugi poznati zvonici
---------------------

* Izmirska sahat kula - Izmir

Povezano
--------

* Toranj sa satom
* Sat
* Kula
* Zvonik

Spoljašnje veze
---------------

***Sahat-kula*** na Wikimedijinoj ostavi

* Banjalučka sahat-kula

| * p
* r
* u
Sahat-kula |
| --- |
| Banja Luka • Donji Vakuf • Foča • Gračanica • Gradačac • Gornji Vakuf • Jajce • Livno • Maglaj • Mostar • Nevesinje • Počitelj • Prijepolje • Prozor • Prusac • Sarajevo • Stolac • Tešanj • Mušala, Travnik • Gornja čaršija, Travnik • Trebinje • Vratnik, Sarajevo • Beograd • Prizren • Skoplje |